કેન્દ્ર સરકાર અને દિલ્લી સરકાર વચ્ચે છેડાયેલી જંગ વચ્ચે આજે દિલ્લીમાં સામાન્ય જનનતાને પેટ્રોલ, ડીઝલ અને સીએનજીની અછતનો સામનો કરવો પડી રહ્યો છે. દિલ્લીમાં 400 પેટ્રોલ પંપ આજે હડતાળ પર છે. પેટ્રોલ પંપ માલિકોએ કેજરીવાલ સરકારના નિર્ણયના વિરોધમાં આ બંધનું એલાન કર્યુ છે. પરંતુ આ હડતાળનું ઠીકરુ દિલ્લીના મુખ્યમંત્રી અરવિંદ કેજરીવાલે ભાજપ પર ફોડ્યુ છે. કેજરીવાલે આરોપ લગાવ્યો છે કે આ હડતાળ પ્રાયોજિત છે અને ભાજપના ઈશારે કરવામાં આવી છે.